b'\n_START_ARTICLE_\n\xc5\xa0tefan Kuhar (komunist)\n_START_SECTION_\n\xc5\xbdivljenjepis\n_START_PARAGRAPH_\nKuhar se je \xc5\xbee kot srednje\xc5\xa1olec vklju\xc4\x8dil v Skoj in postal leta 1940 \xc4\x8dlan pokrajinskega vodstva Skoja za Slovenijo. Leta 1939 se je vpisal na ljubljansko Pravno fakulteto ter na univerzi postal \xc4\x8dlan Akademskega agrarnega kljuba Njiva in Slovenskega kljuba. V listih Mladi Prekmurec in Slovenska mladina je objavljal \xc4\x8dlanke s socialno vsebino. V Prekmurju je bil med orgnizatorji Dru\xc5\xa1tva kmetskih fantov in deklet. Leta 1941 pa je postal eden prvih organizatorjev NOB na \xc5\xa1ir\xc5\xa1em pomurskem obmo\xc4\x8dju. Junija 1941 se je umaknil v ilegalo. Bil je \xc4\x8dlan okro\xc5\xbenega komiteja KPS za Ljutomer in Radgono. Dne 9. novembra 1941 so ga v Mariboru aretirali in \xc4\x8dez teden dni kot talca ustrelili.'